**Sažetak poziva**

„SUSTAV ODVODNJE I PROČIŠĆAVANJA OTPADNIH VODA

AGLOMERACIJE MURSKO SREDIŠĆE“

(Projekt Mursko Središće)

1. Cilj poziva

Cilj ovog postupka je usklađivanje aglomeracije Mursko Središće s Okvirnom direktivom o vodama (2000/60/EC) i Direktivom o pročišćavanju komunalnih otpadnih voda (91/271/EEZ) kako bi se postiglo i očuvalo dobro stanje voda radi zaštite života i zdravlja ljudi, te zaštite vodnih i o vodi ovisnih ekosustava.

Projekt obuhvaća izgradnju i rekonstrukciju sustava odvodnje u ukupnoj dužini 80.545 metara, izgradnju uređaja za pročišćavanje otpadnih voda kapaciteta 12.000 ES i III. stupnja pročišćavanja, izgradnju 37 crpnih stanica, 10 kišnih preljeva te 2 retencijska bazena.

Projektom se doprinosi ostvarivanju specifičnog cilja 6ii2: „*Razvoj sustava prikupljanja i obrade otpadnih voda s ciljem doprinosa poboljšanju stanja voda doprinoseći većoj stopi priključenosti stanovništva na javne sustave odvodnje i većoj količini otpadne vode koja se pročišćava na odgovarajućoj razini nakon prikupljanj*a“ Operativnog programa „Konkurentnost i kohezija te provedbi obveza preuzetih tijekom procesa pregovora za pristupanje Republike Hrvatske u EU sadržanih u Ugovoru o pristupanju Republike Hrvatske Europskoj uniji te prenesenih u Višegodišnji program gradnje komunalnih vodnih građevina za razdoblje 2014-2023.

1. Ukupna raspoloživa sredstva

Ukupna raspoloživa bespovratna sredstva Kohezijskog fonda za projekt „Sustav odvodnje i pročišćavanja otpadnih voda aglomeracije Mursko Središće“ iznose 128.773.937 kuna.

1. Raspoloživa sredstva po prijavitelju (min. – maks. iznos ako je relevantno)

Nije primjenjivo.

1. Predviđeni intenzitet potpore

Maksimalna stopa sufinanciranja sredstvima KF-a (u odnosu na iznos prihvatljivih izdataka) utvrđuje se na temelju financijskog jaza izračunatog u skladu s metodološkim smjernicama sadržanim u Vodiču za izradu analize troškova i koristi odnosno u skladu su s delegiranim aktima Komisije iz članka 61. stavka 3. Uredbe (EU) br. 1303/2013. Stopa sufinanciranja prihvatljivih troškova za projekt „Sustav odvodnje i pročišćavanja otpadnih voda aglomeracije Mursko Središće“ iznosi 70,84 %.

Preostali dio sufinanciranja čini nacionalna komponenta sufinanciranja koja se određuje prema modelu određenom Višegodišnjim programom gradnje komunalnih vodnih građevina koji je donijela Vlada RH (Odluka o donošenju Višegodišnjeg programa gradnje komunalnih vodnih građevina; „Narodne novine“, broj 117/2015).

1. Prihvatljivi prijavitelji

Sukladno Operativnom programu „Konkurentnost i kohezija“ prihvatljivi prijavitelji unutar specifičnog cilja 6ii2 su javni isporučitelji vodnih usluga. Prihvatljivi prijavitelj za projekt „Sustav odvodnje i pročišćavanja otpadnih voda aglomeracije Mursko Središće“ je Međimurske vode d.o.o.

1. Prihvatljive aktivnosti

Aktivnosti koje su prihvatljive za financiranje kako bi se postigao ciljevi Postupka dodjele su:

* kojima se povećava priključenost stanovništva na javne sustave odvodnje izgradnjom i rekonstrukcijom javnih sustava odvodnje. Mjere uključuju izgradnju i rekonstrukciju gravitacijskih i tlačnih kolektora, crpnih stanica, kišnih preljeva i retencijskih bazena te nabavu vozila za čišćenje septičkih jama;
* izgradnja uređaja za pročišćavanje otpadnih voda uključujući polja za ozemljavanje mulja s uređaja;
* mjere nadzora građevinskih radova te promidžbe i vidljivosti projekta.

1. Geografska ograničenja

Projekt se provodi na području Međimurske županije konkretnije na području aglomeracije Mursko Središće. Aglomeracija obuhvaća naselja ili dijelove naselja: Mursko Središće, Selnica, Peklenica, Vratišinec, Gornji Kraljevec i Sveti Martin na Muri (Hlapičina, Marof, Žabnik, Vrhovljan, Sveti Martin, Brezovec, Jurovec, Lapšina i Čestijanec).

1. Administrativni podaci

S obzirom na to da se radi o izravnoj dodjeli bespovratnih sredstava za strateški projekt rok podnošenja projektnog prijedloga nije unaprijed definiran.